ZAPISNIK

43. sjednice Vijeća Mjesnog odbora Miroševec

održane 16. prosinca 2024. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 42. sjednice održane 19. studenoga 2024.

Na prijedlog predsjednice, Vijeće jednoglasno prihvaća dopunu i utvrđuje

DNEVNI RED

Prijedlog Plana potreba za aktivnostima, programima i projektima unapređenja kvalitete života građana u 2025. – donošenje;

Prijedlog za sadnju božićne jelke na lokaciji Miroševečka cesta kod kbr. 101 – donošenje zaključka;

Prijedlog za izmještanje autobusnog stajališta autobusne linije 208 Dubrava - Vidovec – donošenje zaključka;

Zahtjev za povremeno korištenje prostora mjesne samouprave, Miroševečka cesta 131 – donošenje zaključka;

Sindikat umirovljenika Hrvatske

Blok umirovljenika zajedno

BM 365 – stranka rada i solidarnosti

Domovinski pokret

Hrvatska demokratska zajednica

Pitanja, prijedlozi i obavijesti.

Ad. 1. Prijedlog Plana potreba za aktivnostima, programima i projektima unapređenja kvalitete života građana u 2025.

Nakon provedene rasprave, Vijeće jednoglasno donosi

Plan potreba za aktivnostima, programima i projektima unapređenja kvalitete života građana Mjesnog odbora Miroševec u 2025.

Plan se nalazi u privitku zapisnika i njegov je sastavni dio.

Ad. 2. Prijedlog za sadnju božićne jelke na lokaciji Miroševečka cesta kod kbr. 101

Nakon provedene rasprave, Vijeće jednoglasno donosi

ZAKLJUČAK

Predlaže se sadnja stabla jele na lokaciji Miroševečka cesta kod kbr.101.

Gore navedeno predlaže se radi prigodnog božićnog ukrašavanja iste narednih godina.

Zapisniku prileži snimka sa Geoportala sa precizno označenom lokacijom.

Ad. 3. Prijedlog za izmještanje autobusnog stajališta autobusne linije 208 Dubrava - Vidovec

Nakon provedene rasprave, Vijeće jednoglasno donosi

ZAKLJUČAK

Predlaže se izmještanje postojećeg autobusnog stajališta linije 208 Dubrava – Vidovec u smjeru Vidovca, koje se trenutno nalazi na križanju k.č.br.3033 i k.č.br.2789, obje k.o. Granešina Nova, na novu lokaciju, na križanje k.č.br.3033 i k.č.br.5116, 5119, 5120, sve k.o. Granešina Nova (nasuprot autobusnog stajališta iste autobusne linije, smjer Dubrava).

Gore navedeno predlaže se kako bi se na mjestu trenutnog stajališta (smjer Dubrava) postavila uzdignuta ploha sa pješačkim prijelazom.

Zapisniku prileži snimka sa Geoportala.

Ad. 4. Zahtjev za povremeno korištenje prostora mjesne samouprave, Miroševečka cesta 131

Nakon provedene rasprave, Vijeće jednoglasno donosi

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka c. 131 – Sindikatu umirovljenika Hrvatske.

Prostor će se koristiti utorkom od 18,00 do 23,00 sata te svaku prvu subotu u mjesecu od 18,00 do 23,00 sata, bez naknade.

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka c. 131 – Blok umirovljenika zajedno.

Prostor će se koristiti petkom od 18,00 do 20,00 sata, bez naknade.

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka c. 131 – BM 365-Stranka rada i solidarnosti.

Prostor će se koristiti ponedjeljkom od 20,00 do 21,00 sat, bez naknade.

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka c. 131 – političkoj stranci Domovinski pokret.

Prostor će se koristiti utorkom od 17,00 do 18,00 sati, bez naknade.

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka c. 131 – političkoj stranci Hrvatska demokratska zajednica-HDZ.

Prostor će se koristiti ponedjeljkom od 18,00 do 19,00 sati, bez naknade.

Završeno u 21,15 sati

KLASA:024-08/24-003/2491

URBROJ: 251-13-11-5/009-24-2

Zapisnik sastavila: Dijana Bačani

Zapisnik tehnički i administrativno obradila: Sandra Šukunda

Predsjednica Vijeća Mjesnog odbora Miroševec

Dijana Bačani